text: "वहीं झारखंड के झुमरीतिलैया में 'पद्मावती' फिल्म के विरोध में जिले के राजपूत समुदाय का आक्रोश सड़क पर देखा गया। यहां समाज के लोगों ने फिल्म के निर्माता निर्देशक संजय लीला भंसाली का पुतला दहन किया। विरोध प्रदर्शन कर रहे लोगों ने कहा कि ""अपनी वीरांगनाओं का अपमान क्षत्रिय समाज कतई सहन नहीं करेगा, यदि फिल्म निर्माता द्वारा इस फिल्म में आपत्तिजनक दृश्यों को हटाया नहीं गया तो पूरे देश के क्षत्रिय उग्र आंदोलन करने को बाध्य होंगे। मनोरंजन के नाम पर हमारे इतिहास के साथ छेड़छाड़ किया गया है इतिहास किसी भी देश की संस्कृति और उसके सभ्यता का दर्पण होता है। क्षत्रियों के गौरवपूर्ण इतिहास में छेड़छाड़ करना बहुत ही गंभीर है।"